ગુજરાત સરકારનો તાલુકા સરકારનો કન્સેપ્ટ ફેઇલ ગયો છે ત્યારે સરકારના રેવન્યુ ડિપાર્ટમેન્ટના આદેશ છે કે જિલ્લાકક્ષાના અધિકારીઓએ પરમિશન સિવાય ગાંધીનગરના સચિવાલયમાં આવવું નહીં. આ આદેશ જિલ્લા કલેક્ટર, જિલ્લા વિકાસ અધિકારી, પંચાયત અને ગ્રામીણ વિકાસને પણ લાગુ પડે છે. જિલ્લા વહીવટી તંત્રના અધિકારીઓને ગાંધીનગર આવવું હોય રેવન્યુ અને પંચાયતના એડિશનલ ચીફ સેક્રેટરી અથવા પ્રિન્સિપલ સેક્રેટરીની પૂર્વ મંજૂરી લેવાની રહેશે. જો કે હવે વિડીયો કોન્ફરન્સ તેમજ વોટ્સઅપથી માહિતીની આપલે તેમજ કોમ્યુનિકેશન થતું હોઇ કારણવિના ગાંધીનગર આવવા પર નિયંત્રણો મૂકવામાં આવ્યા છે. રાજ્યના મોટાભાગના વિભાગોમાં વોટ્સઅપ સિસ્ટમથી ફાઇલોની આપ-લે થતી હોય છે. મહિનામાં એક કે બે વાર વિડીયો કોન્ફરન્સ થાય છે. આધુનિક ટેકનોલોજીનો ઉપયોગ થતો હોઇ જિલ્લાના વહીવટી તંત્રના અધિકારીઓને ગાંધીનગરના ધક્કા ખાવાની જરૂર નથી તેવું વિભાગના ઉચ્ચ અધિકારીઓ માને છે.